# Азәрбайҗан Республикасы Президенты

Азәрбайҗан Республикасы президенты (әзери. Azərbaycan Respublikasının Prezidenti) — Азәрбайҗан Республикасының иң югары дәүләт вазыйфасы, шулай ук бу вазыйфага сайланган зат. Конституция нигезендә, ил эчендә һәм тышкы мөнәсәбәтләрдә Азәрбайҗан дәүләтен тәкъдим итә. 2003 елның 31 октябреннән Азәрбайҗан президенты булып Илһам Әлиев тора.
Азәрбайҗан Конституциясе нигезендә, бер үк кеше президент постында чикләнмәгән сроклар булырга мөмкин. Азәрбайҗан президенты шулай ук Азәрбайҗан Республикасы бәйсезлеге һәм территориаль бөтенлеге, Азәрбайҗан Республикасы Кораллы көчләренең башкомандующие булып тора.

# Азәрбайҗан Республикасы Президенты
## Сайлау

Президент булып сайланырга мөмкин зат:
* Азәрбайҗан гражданины;
* сайлау хокукына ия;
* 10 елдан артык Азәрбайҗанда яши;
* югары белемле;
* икеләтә гражданлык һәм башка дәүләтләр алдында бурычлары юк;
* авыр җинаять өчен хөкем ителмәгән.
Азәрбайҗан Республикасы Конституциясе нигезендә, президент 7 еллык срокка турыдан-туры тавыш бирү нигезендә сайлана. Президент итеп сайлауларда катнашкан сайлаучыларның яртысыннан артык тавышын җыйган кандидат билгеләнә. Хәрби хәл булган очракта, сайлаулар үткәрү өчен шартлар яраксыз булса, Президент мандаты хәрби операцияләр тәмамланганчы озайтыла.
Президент сайлауларының нәтиҗәләре рәсми рәвештә тавыш бирү уздырылган көннән соң 14 көн эчендә Азәрбайҗан Конституция суды тарафыннан игълан ителә.

# Азәрбайҗан Республикасы Президенты
## Сайлау
### Президент инаугурациясе

Азәрбайҗан Республикасы президенты инаугурациясе — Азәрбайҗанның яңа президенты вазыйфасына керешү тантанасы. Сайланган президент Азәрбайҗан Республикасы Конституция суды тарафыннан расланганнан соң өч көн дәвамында инаугурация тантанасы үткәрелә һәм президент ант бирә:
   «Азәрбайҗан Республикасы президенты вәкаләтләрен гамәлгә ашырганда Азәрбайҗан Республикасы Конституциясен үтәргә, дәүләтнең бәйсезлеген һәм территориаль бөтенлеген якларга, халыкка лаеклы хезмәт итәргә ант итәм»
Президент ант иткән көнне үз вәкаләтләрен үтәүгә керешә.

# Азәрбайҗан Республикасы Президенты
## Сайлау
### Президент инаугурациясе
#### Үткәрү урыны һәм датасы

Беренче тапкыр Азәрбайҗан Республикасы президенты инаугурациясе тантанасы 1992 елда була.
| Урын | Дата |
| Милли Җыелыш бинасы | 1992 елның 17 июне |
| «Республика» сарае (2004 елдан Гейдар Алиев исемендәге сарай) | 1993 елның 10 октябре |
| «Республика» сарае (2004 елдан Гейдар Алиев исемендәге сарай) | 1998 елның 18 октябре |
| «Республика» сарае (2004 елдан Гейдар Алиев исемендәге сарай) | 2003 елның 31 октябре |
| «Республика» сарае (2004 елдан Гейдар Алиев исемендәге сарай) | 24 октябрь, 2008 |
| Милли Җыелыш бинасы | 2013 елның 19 октябре |

# Азәрбайҗан Республикасы Президенты
## Президентлык тарихы

Азәрбайҗанда беренче президент сайлаулары 1991 елның 8 сентябрендә, шул ук елның 18 октябрендә Азәрбайҗан Республикасының бәйсезлеге турында акт кабул ителгәнче үк уза.
| № | Президент | Фото | Вәкаләтләр башлануы | Вәкаләтләр тәмамлануы | Фирка |
| 1 | Аяз Мөтәлибов(1938) | | 1991 елның 30 августы 1992 елның 14 мае | 1992 елның 6 марты 1992 елның 18 мае | Азәрбайҗан коммунистик партиясе (1991 елның 10 сентябренә кадәр) |
| — | Ягуб Мамедов (в. б.) (1941) | | 1992 елның 6 марты | 1992 елның 14 мае | — |
| — | Иса Гамбар (в. б.) (1957) | (үле сылтама) | 1992 елның 19 мае | 1992 елның 16 июне | Азәрбайҗанның халык фронты |
| 2 | Әбүлфәз Илчебәй (1938—2000) | | 1992 елның 16 июне | 1993 елның 1 сентябре | Азәрбайҗанның халык фронты |
| 3 | Һейдәр Әлиев (1923—2003) | | 1993 елның 3 октябре | 2003 елның 31 октябре | «Яңа Азәрбайҗан» партиясе |
| 4 | Илһам Әлиев (1961) | | 2003 елның 31 октябре | Гамәлдәге президент | «Яңа Азәрбайҗан» партиясе |